Kopra

Kopra – džiovinti kokoso riešutų branduoliai. Ji paprastai gaminama kokospalmių augavietėse, iš sunokusių perskeltų riešutų išėmus minkštimą ir jį džiovinant saulėje arba krosnyse. Kopra naudojama maistui, iš jos sutarkavus gaunamos kokosų drožlės, spaudžiamas kokosų aliejus, išspaudos šeriamos galvijams.

Kopra turi apie 64 % riebalų, 7 % baltymų, 24 % angliavandenių, yra geras mangano, vario, magnio, fosforo, seleno, vitamino B6 šaltinis.Nuts, coconut meat, dried, Nutrition Data; tikrinta: 2012-07-27

Kaip prekė kopra ėmė populiarėti apie 1860 m. Pietų Azijoje. 2008 m. duomenimis, pagrindinės koprą eksportuojančios šalys buvo Filipinai, Indonezija, Šri Lanka.Coconut, UNCTAD; tikrinta: 2012-07–27 

 Žodžio kilmė 
Malajiečių kalba kopra reiškia 'džiovintas kokosas'.

 Taip pat skaitykite 
 Kokosų aliejus

 Šaltiniai 

Kategorija:Riešutai ir sėklos
Kategorija:Palmių maisto produktai